_:nbd8970d47db642d6891e510c0c470d98xb38
<http://schema.org/description>
"Jízdenky prosím! Junior (Ticket to Ride) sa hrá podobne ako hry zo série Ticket to Ride, ale pravidlá sú zjednodušené pre mladšie publikum.\r\nHráči zbierajú karty vláčikov, stavajú trate a snažia sa spojiť mestá, ktoré určuje ich cestovný lístok. Hracia plocha zobrazuje mapu Európy s vyznačenými mestami, ktoré sú prepojené farebnými traťami. Každý hráč začína hru so štyrmi kartami farebných vláčikov v ruke a dvomi náhodne rozdanými cestovnými lístkami. Každý cestovný lístok zobrazuje dve mestá a vy sa snažíte tieto dve mestá spojiť súvislou traťou vytvorenou z vašich vláčikov. Keď tieto dve mestá spojíte, získavate cestovný lístok.\r\nVo svojom ťahu si môžete buď potiahnuť dve karty vláčikov alebo postaviť trať medzi dvoma mestami. Ak chcete postaviť trať medzi dvomi mestami, musíte vyložiť karty v rovnakej farbe ako je farba trate a vykladáte taký počet kariet, koľko dielikov má táto trať. Napríklad pri stavaní žltej trate zloženej z dvoch dielikov vyložíte dve žlté karty vláčikov. Keď spojíte mestá zobrazené na vašom cestovnom lístku, vyložíte cestovný lístok pred seba a potiahnete si nový z vrchu kôpky. Ak nemôžete spojiť mestá na vašom cestovnom lístku, lebo cesta je už zablokovaná, namiesto ťahania kariet vláčikov alebo stavania trate, zahodíte oba svoje cestovné lístky a potiahnete si dva nové. Ak prepojíte niektoré z najzápadnejších miest s niektorým najvýchodnejším vašimi vláčikmi, hneď si vezmete špeciálny cestovný lístok.\r\nVyhráva hráč, ktorý ako prvý získa šesť cestovných lístkov! Alebo ak niekto minul všetky svoje vláčiky, vyhráva ten, kto má najviac cestovných lístkov. Víťaz získava zlatý cestovný lístok!"
<https://www.ihrysko.sk/hry-pre-deti-od-6-rokov-c3540?page=2>